google/wiki40b huggingface dataset:
Skogskilpadde

Kosthold

Skogskilpadden er som de fleste sumpskilpadder altetende - den eter mark, snegler, insekter og rumpetroll så vel som blader, bær og annen planteføde.
Irkutsk

Irkutsk (russisk: Ирку́тск) er en by og administrasjonssenter i Irkutsk oblast i Russland. Byen er en av de største i Sibir og ligger 5185 km med tog øst for Moskva. Innbyggertall: 593 604 (folketelling 2002).

Geografi og klima

Byområdet ligger ved elven Angara (en sideelv til elven Jenisej) 75 km nedenfor dens utspring fra den 700 km lange Bajkalsjøen, og på motsatt bredde i forhold til forstaden Glaskovsk. Elven som her er 580 m bred, krysses av en hengebro. Elven Irkut, som har gitt navn til byen, er en liten elv som møter Angara like ved byen. Hoveddelen av byen avgrenses av endel viktige landemerker: Klosteret, Fortet og Havna, i tillegg til dens forsteder ved en annen sideelv: Ida, eller Usjakovka.
Som en sibirsk by har Irkutsk et subarktisk klima, kjennetegnet ved ekstrem variasjon i temperaturer mellom årstidene. Det kan være veldig varmt om sommeren, og brutal kulde om vinteren. Den varmeste måneden i året i Irkutsk er juli, med en gjennomsnittstemperatur på 18 grader celsius, og den kaldeste måneden i året er Januar med en gjennomsnittlig temperatur på -19 grader celsius. Nedbørsmengdene varierer også mye. Den våteste måneden er juli, med 119 mm nedbør i snitt. Tørrest er februar med et snitt på bare 7,6 mm, hovedsakelig fordi nesten all nedbør i den sibirske vinteren faller som tørr snø.

Transport

Viktige veier og jernbaner, som Den transsibirske jernbanen, forbinder Irkutsk med andre regioner i Russland og Mongolia. Byen har to flyplasser: Irkutsk internasjonale lufthavn og den mindre Irkutsk nordvestre lufthavn.

Utdanning

Utdanningsinstitusjoner i Irkutsk inkluderer Irkutsk universitet for Jernbanetransport (siden 1975), Irkutsk Statlige Universitet (1918), Baykalsky statlige universitet for økonomi og juss (1932), Irkutsk Tekniske Universitet (1939), Irkutsk Landbruksakademi, Irkutsk universitet for lingvistikk (1948), Irkutsk medisinske universitet, Irkutsk pedagogiske høyskole. Blant private høyskoler finnes: Det sibirske institutt for juss, økonomi og administrasjon (1993), Institute of Economics of ISTU (1996).
Gråtass får en ny venn

Handling

Gråtass trives og har det bra på gården med vennene sine Goggen,Gamlefar og Grynet, men av og til føler han seg litt ensom, siden han er den eneste levende maskinen på gården og ikke kan røpe det for noen. Når Grynet får problemer med fugler som spiser på jordbærene hennes, husker Gråtass at han har sett en tegning av et helautomatisk, strømdrevet og selvgående fugleskremsel i oppfinnermappa til Onkel Georg som Goggen arvet gården etter. Han tenker for seg selv at Skremme hadde vært en fin venn å ha.
Goggen ender opp med å lage Skremme til en konkurranse på markedet. Men når Skremme får mer oppmerksomhet enn Gråtass, blir tingene helt annerledes enn han hadde tenkt seg.

Om filmen

Filmen fikk middelmådig omtale av anmelderne. Blant annet så gav både VG, Dagbladet, Aftenposten, Dagsavisen, Bergens Tidende gav den terningkast tre.
Balayan (Batangas)

Balayan (Bayan ng Balayan) er en kommune på Filippinene. Kommunen ligger på øya Luzon og tilhører provinsen Batangas. Folkemengden var på ll 90 699 innbyggere i 2015. Kommunen ligger ved Balayanbukten, i overgangen til Calatagan-halvøya. 
Kommunen dyrker sukkerrør, kokosnøtter og mais. Større fester er Parada ng Lechon (hver 24. juni) og Fersten for Maria uplettede unnfangelse (8. desember]. Et kjent produkt fra byen er Bagoong Balayan.}

Etymologi

Balayan kommer fra gammeltagalog der balayan brukes for å gå forbi risfeltet, fra en kurv til en annen  og bære eller utrette noe med tippen av en labang. Rt annet mulig opphav fra gammeltagalog er ordet balayang som betyr tre.
Prestens medhjelper

Prestens medhjelper var tidligere et kirkelig og siviladministrativt tillitsverv i Norge; innført i 1629 av Christian IV i en Forordningen om kirketukten, og videreført i Christian Vs Norske Lov av 1687.
Oppgavene var dels å gi presten råd og bistand om religiøse og moralske forhold, og å formane syndere. Oppgavene kunne kombineres med rollen som kirkeverge. I løpet av 1700-tallet fikk medhjelperne også siviladministrative oppgaver knyttet til fattigvesen, skole og skattemanntall.
Ordningen tapte betydning utover 1800-tallet, parallelt med innføringen av kommunale, folkevalgte organer. Det ble endelig avløst av menighetsråd i 1920. Noen steder henger rollen som «medhjelper» fremdeles ved, knyttet til symbolske hjelpeoppgaver under gudstjenestene.
Stridsvognbrigader i Russland

Stridsvognbrigader i Russland har en standard krigsoppsettingsplan for slike brigader fra 2008 som resultat av en omfattende militærreform der de russiske landtyrkene skulle reduseres med 80-90 prosent.
Fylkesvei 5450

Fylkesveg 5450 går mellom Konglevoll og Furuberget i Lindås kommune. Veiens lengde er 12,6 km.
Frem til 2019 hadde veien betegnelsen Fv390.
Sandviksfjellet

Alternative turtraséer

Stoltzekleiven er den mest kjente stien/trappen opp, men Sandviksfjellet kan nås på flere måter. Fra Fløyen går det fine og lette turveier i retning Sandviksfjellet. Fra Munkebotn ved Sandviken sykehus går det turvei oppover, eller man kan like oppi der svinge av mot Sandviksbatteriet og ta av på en tursti langs eggen med mektig utsikt over byen hele veien. Det går også tursti opp Skredderdalen fra Mulen hvor man på toppen må ta av til venstre og ellers følge skilting. Kommer man ovenfra går det turstier ned mot Sandviksfjellet både fra Rundemanen og Kvitebjørnen.

Stoltzekleiven Opp

Hvert år i september arrangerer idrettslaget Varegg motbakkeløpet «Stoltzekleiven Opp». Løpet går fra Fjellveien, 200 meter sør for Bergen sekundærstasjon, og opp til skaret under Sandviksfløyen.

7-fjellsturen

På Bergen Turlags årlige "7-fjellsturen" er dette det siste fjellet man går over.

Krigsminne

Se under Ankerhytten
Klaus M. Schwab

Biografi

Han er sønn av en sveitsisk fabrikkdirektør i Ravensburg og studerte først på Eidgenössische Technische Hochschule Zürich, ble maskiningeniør med diplom og tok doktorgraden (dr.sc.techn.) der i 1965. Han studerte også bedriftsøkonomi ved Université de Fribourg til 1963 og fikk i 1967 også en doktorgrad derfra. Et studium på Harvard University brakte ham en mastergrad i ledelse. Han er æresdoktor ved flere universiteter og æresprofessor ved Ben Gurion universitet i Israel og Kinas utenriksuniversitet. 
Han var professor ved Universitetet i Genève fra 1971 til 2003. 
I 1971 grunnla han European Management Conference som en allmennyttig stiftelse med formål å bedre verdens situasjon, fra 1987 kalt Verdens økonomiske forum. Administrasjonen holder til i Genève. Fra 1979 har han gitt ut Global Competitiveness Report, en årlig rapport om evne og praksis i verdens næringsliv. Som leder for stiftelsen har han gjort den til et globalt kommunikasjonsforum som samler 2500 toppledere innen næringsliv og politikk til de årlige møtene i Davos.
I 1998 grunnla han sammen med sin kone Hilde Schwab Foundation for Social Entrepreneurship.
Han har vært medlem av flere FN-komiteer og av en rekke kommersielle og ideelle styrer.
Durban

Historie

Bukten som byen ligger ved ble oppdaget av Vasco da Gama på 25. desember 1497, området fikk derfor navnet Natal, portugisisk for jul. Bukten er en av de få naturlige havner på Afrikas østkyst. I 1824 ankom 25 britiske soldater fra Cape Town under kommandoen av løytnant F. G. Farewell og startet Port Natal kolonien. Området var behersket av zulustammen under den mektige kongen Shaka. Under ledelse av Henry Frances Fynn vokste kolonien seg til en liten by til 1835. I det året bestemte man at man skulle gi byen navnet d'Urban etter den britiske guvernøren for Kappkolonien Sir Benjamin d'Urban. 
Byen ble del av republikken Natalia, etablert av Voortrekkere i 1838. Disse måtte først nedkjempe motstanden fra zulukongen Dingane i slaget ved Blodelven (Ncomeelven) samme år. De innfødte ble likevel fiendtlig innstilt og også britene bekjempet Voortrekerne og tvang disse å aksepterte britisk styre i 1844. 
Det subtropiske klimaet tillot dyrkning av sukkerrør, men de innfødte var ikke villige til å jobbe på farmene. Det førte til at britene brakte indere til området og disse utgjør i dag en betydelig minoritet. For eksempel jobbet Mohandas Karamchand Gandhi i en lengre periode som advokat i Durban under sitt opphold i Sør-Afrika (1893 til 1915).
På slutten av 1800-tallet var det en liten norsk innvandring til Durban og Natal. Først med Debora-ekspedisjonen i 1879, deretter (1882) med det noe større Marburg-settlementet noen mil sør for Durban. Før dette hadde misjonærer som Hans Schreuder og Nils Astrup begynt sin virksomhet med Durban som utgangspunkt. En del norske sjøfolk, særlig på hvalfangst, hadde også opphold av ulik varighet i havnebyen. Dette var den eneste norske utvandringen av betydning til Afrika. I 1890-årene var det så mange nordmenn eller norskættede i byen at det ble etablert en egen menighet og egen «St Olav Church».

Økonomi

Storregionen Durban har en betydelig og mangfoldig økonomi med fabrikasjon, turisme, transport, finans og administrasjon. Som havneby har den en konkurransefordel ovenfor andre byer i landet med tanke på eksport. Byens gode klima med en varm havstrøm og Drakensberg fjellene i nærheten er grunnlaget for en betydelig turismeindustri. 
Alle disse fordelene har likevel ikke ført til en betydelig vekst i antall jobber. Innenfor fabrikasjon har effektiviseringer ført heller til færre ansatte i det segmentet. Det er en betydelig arbeidsledighet som kan være opp til 30% i enkelte områder. Knyttet til det er en betydelig kriminalitet som har gitt problemer til turismesektoren. 
Kriminaliteten har ført til at midtbyens forretningsdistrikt har blitt fraflyttet og mange bedrifter er nå lokalisert i Umhlanga litt nord for byen, særlig nær Gateway Theatre of Shopping. Forsøk for å forbedre omstendighetene i sentrum har blitt gjort før fotball-VM.

Fotball-VM 2010

For VM i fotball 2010 ble Moses Mabhida Stadium bygget rett ved stranden, litt nord for bykjernen. Fem gruppespill, en åttendedelsfinale og en semifinale ble spilt her.
Mindværfjorden

Mindværfjorden er en fjord i Vevelstad og Alstahaug kommune i Nordland. Fjorden ligger på nordsiden av Hamnøya og sør for Mindværet, som den er kalt opp etter, og øya Mindlandet. Fjorden strekker seg 10 kilometer nordøstover og fortsetter videre som Stokkafjorden.
Like ved overgangen til Stokkafjorden går fjordarmen Visten sørøstover. Ved Nonshaugen, som ligger helt nord på Hamnøya, går det ferje over til Forvik på fastlandet og nordover langs østsiden av fjorden til Stokka helt ytterst i Stokkafjorden og derfra videre nordover.
Judo under Sentralamerikanske og karibiske leker 1966

Judo under Sentralamerikanske og karibiske leker 1966. Judo var en av flere sporter i de tiende sentralamerikanske og karibiske leker som ble arrangert i San Juan på Puerto Rico i perioden 11. til 25. juli 1966. Det var første gangen som judo var med i de sentralamerikanske og karibiske leker. Det ble konkurrert i fem klasser, kun for menn. Mexico ble beste nasjon med tre gullmedaljer foran Cuba med to.
Storhaughallen

Hjemmelag

Brodd heter hjemmelaget, fordelt på idretter som
Badmington
Håndball
Innebandy
Kongens Lyngby

Historie

Funn av steinredskaper ved Tordals Mose har vist at allerede for 8 500 år siden fantes bosetning ved Lyngby. Byens navn indikerer at det er sannsynlig å være grunnlagt i vikingtiden 800 - 1050, hvor skrifter omhandler Lyngby kirke. Byens henvisning til «kongen» må leses i sammenheng med kirken og kongens bolig der, Sorgenfri slott.
I 1863 fikk byen forbindelsen med tog til København, noe som medførte at det rikere borgerskapet var i stand til å flytte til Lyngby.
Den var det første stedet i Danmark som fikk elektrisk lys. Fra 1890 var det en oppgangstid for byen, med en blomstrende industri.
Byens befolkning var i 1925 vokst til 7 385.
Eagle Rock Records

Eagle Rock Records er et plateselskap eid av Eagle Rock Entertainment med hovedbase i England. Selskapet utgir CD-er med artister innen sjangeren «klassisk» rock.
Svarthalstrane

Taksonomi

Det har tidligere vært vanlig å regne flere arter til slekten Grus, men Krajewski et al. (2010) demonstrerte at slekten var parafyletisk, noe som medførte at del Hoyo et al. (2014) i sitt nye ornitologiske bokverk, «HBW and BirdLife International Illustrated Checklist of the Birds of the World», valgte å flytte flere basale arter til andre slekter.

Beskrivelse

Svarthalstrane er en stor fugl som blir omkring 115 cm høy og normalt veier cirka 5–7 kg. Hannene er marginalt større enn hunnene. Vingespennet utgjør typisk 180–200 cm.
Svarthalstrane er eneste grå trane som har både sorte armsvingfjær og håndsvingfjær. De innerste armsvingfjærene er modifiserte og ender i lange fjærtufser som gir fuglene et strutselignende utseende i stussen. Både hodet og halsen er sort og issen rød. I bakkant av øynene har fuglene en hvit flekk. Øynene har gråhvit iris.

Utbredelse og habitat

Svarthalstraner hekker hovedsakelig i sørvestlige og sentrale deler av Kina, men hekke områdene strekker seg også såvidt over grensen til India og Mongolia. Arten overvintrer noe lenger sør i Kina. Mindre populasjoner overvintrer også i Tibet, Bhutan og Vietnam.
Om sommereren habiterer arten som regel i høyder på omkring 2 950–4 900 moh, typisk på gressrik våtmark og myrent gressland langs innsjøer og elver. Om vinteren trekker fuglene ned fra høyden, ned mot 1 375 moh. Arten er også observert ned mot 1 000 moh. Arten foretrekker åpne habitat.
2007 World Series of Poker

2007 års World Series of Poker (WSOP) startet den 1. juni 2007. Main Event startet den 6. juli og var avklart 18. juli. Alle event ble avholdt i Rio All Suite Hotel and Casino i Las Vegas, Nevada av Harrah's Entertainment, som har arrangert WSOP siden 2004.
Dette var første gang som hver spiller begynte med dobbelt så mye merker som inkjøpssummen motsvarte. Dette betyr at alla deltagere i Main Event begynte med 20 000 i marker. Mørkerstrukturen økte også i og med detta og vissa mörkernivåer togs bort, slik at mer spel kunnee äga rum.
Det HORSE-event som introducerades under World Series of Poker 2006, med ett inköp på $50 000, återfanns på schemat även detta år, men med skillnaden att finalbordet inte spelades i No Limit Texas Hold'em-format, utan H.O.R.S.E. hela tävlingen igenom. Ytterligare två H.O.R.S.E.-event spelades även under årets WSOP, med längre inköpsummer; dessa på $2 500 respektive $5 000.
Tom Schneider, som vant to event og lyktes ta seg til enda et finalbord, vant "Player of the Year Award".
2007 var også første gang som WSOP utvidgades utenfor Las Vegas, i form av World Series of Poker Europe (WSOPE), se under.

Main event

Vinneren av årets hovedkonkurranse ble Jerry Yang som vant $8 250 000.
Archaeonympha

Utseende

Ganske små (vingespenn ca. 20 millimeter) sommerfugler med brede vinger og litt tilspissede forvinger. Hannens overside er skinnende blå med svarte spisser på forvingene, hunnen er gråaktig med et svakere, blågrønt skjær, også med svarte vingespisser. Undersiden er lyst gråbrun til gulbrun med vage, små, mørkere flekker.

Utbredelse

Slekten er utbredt i Mellom- og Sør-Amerika.
Patriotisk Selskab

Patriotisk Selskab, opprinnelig Fyens Stifts patriotiske Selskab, er en dansk landbruksforening, stiftet 11. juli 1810. I dag er det en profesjonell rådgivningsvirksomhet innen landbruk.
Foreningen ble stiftet på Fyn etter Englandskrigene for «med almen Aand og Kraft at fremme sand og gavnlig Industri i Landøkonomien, i Manufaktur- og Fabriksvæsenet, i Fiskeri og andre Frembringelsesgrene, at udrydde vrange Begreber, at kæmpe imod Fordomme...» og «at opvække, belønne, nære og fremme hos begge Kjøn af alle Stænder, Arbejdsomhed, Vindskibelighed, nyttig Sparsomhed og Agtelse for Landets egne Frembringelser».
I tiden 1855–1902 drev foreningen egen landbruksskole.
Den nåværende styreformann for Patriotisk Selskab er Peter Cederfeld de Simonsen.
Corry Evans

Landslaget

Han ble tatt ut i Nord-Irlands EM-tropp til EM i Frankrike 2016.
4. desember

Navnedag

Barbara, Barbro
Navnedagen er etter den gamle barbromesse, minnedag for Barbara fra Nikomedia død ca. år 300. Hun ble stengt inne i et tårn av faren, og ble martyr, samme dag ble faren drept av lyn, hun er blitt skytshelgen for gruvefolk og artilleri, og mot feber. På de gamle primstaver avmerket med et tårn.

Helligdager

4. desember feires barbromesse. Det var på denne dagen at spinningen til jul skulle starte.
Pilotrulleum

Utseende

Middelsstore, lange og smale, brunsparglete praktbiller. Hodet er smalere enn pronotum, med ganske store fasettøyne, med en U-formet fure mellom disse. Pronotum er avrundet, nokså kort, med en krum tverrkjøl. Dekkvingene er lange og smale, med en skarp lengderibbe.

Levevis

Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.

Utbredelse

Slekten er utbredt i Mexico.
Varietet (biologi)

Varietet er en kategori brukt i den botaniske systematikken. Noen, men ikke alle plantearter deles i varieteter. I den grad arter er delt i både underarter og varieteter, er varieteter mindre og mer lokale enheter enn underartene (dvs. flere varieteter utgjør én underart). Noen varieteter blir i sin tur delt inn i former.
Som hos andre kategorier (med unntak av arten) er det et rent skjønnsspørsmål hvilken gruppe man velger å kalle varietet. Grunnen til dette er litt forskjellig hos varieteter sammenlignet med kategorier over artsnivået (som slekter eller familier), se rase.
I zoologien brukes ikke kategorien varietet.
Sjøgata (Tromsø)

Sjøgata kan regnes som Tromsøs eldste gate. Den ble anlagt mellom Skansen og kirka som da lå noen hundre meter sør på Prostneset. Sammen med Strandgata og Skippergata fulgte den strandlinjen, og er derfor ikke rett slik som planlagte gater som Tromsøs hovedgate Storgata. Tidlig i byens historie var den den viktigste handelsgata. Opprinnelig var det brygger bygd på pæler utenfor Sjøgata men disse brant ned i 1969. 
I Sjøgata 1 ligger Nordnorsk Kunstmuseum som har en permanent samling på 1350 kunstverk. Krysset mellom Fredrik Langes gate og Sjøgata var i mange tiår et torg for salg av matvarer og ble kalt Smørtorget, men i dag er det ikke noe utendørs salg her, men i dag er navnet Smørtorget lite kjent. Dreyergården (Sjøgata 12) ble på 1800-tallet eid av kjøpmann Dreyer, kalt Russe-dreyer, som var en av de største handelsmennene for Pomor-varer fra Kvitsjøen i Russland. I bygårdene bygd 1830-tallet i Sjøgata var det butikker og lager i på østsiden av gata, og kjøpmannsboliger på vestsiden (mot land). 
I Aunegården (Sjøgata 29) ble det i 120 sammenhengende år drevet slaktebutikk frem til virksomheten ble nedlagt i 1995. Bygningen ble i 1991 fredet og den er gjort om til en restarant med svært karakteristisk interiør.
Flere hoteller ligger til Sjøgata: Amalie hotell, Radisson blu hotel, Clarion hotel bryggen og Clarion Hotel With.
Kindla naturreservat

Kindla naturreservat er et villmarksområde nord i Örebro län i Sverige. Reservatet ligger mellom Hällefors og Storå, sør for riksväg 63 i Bergslagen.
Det ble opprettet den 18. september 1999 og dekker 933 hektar.  
Hele området ligger over den marine grense, og er meget kupert. Jordsmonnet er dominert av morene over surt grunnfjell. Her er mest 100-120 år gammel barskog, men lauvtrær finnes i mer næringsrike skråninger. Her finnes en rekke hensynskrevende arter sopp, mose og lav, samt mange truede billearter. Av de store rovdyrene, er det bare gaupe som finnes regelmessig her.
Det høyeste punktet i reservatet, er Kindlahöjden som når 426 meter over havet. Dette er Sveriges sydligste høyde over 400 m, og avstanden til nærmeste høyere punkt (Kullen i Djupdalshöjden naturreservat) er på 28 kilometer. 
På toppen er det bygget et utsiktstårn
Mr. Holmes

Handling

Handlingen er satt til 1947, hvor den for lengst pensjonerte Sherlock Holmes bor i en landsby sammen med husholdersken og hennes unge sønn, som aspirerer til å bli detektiv. Men så finner han seg selv hjemsøkt av en uløst 30 år gammel sak. Minnet til Holmes er ikke hva det en gang var, så han husker bare bruddstykker av saken: En konfrontasjon med en sint ektemann og et hemmelig bånd med hans vakre, men ustabile kone.
Argyrophegges

Utseende

Argyrophegges kolbei er en stor (35-50 millimeter) og bred gullbasse. Kroppens grunnfarge er svart, beine brunlige, men kroppen er mer eller mindre dekket med tett, blåhvit bestøving. Hannen har et kort, spadeformet fremspring i pannen.

Utbredelse

Slekten er utbredt i tropisk Afrika, i alle fall i Tanzania.
Ungdomstrøya (Giro d'Italia)

Maglia bianca (italiensk for hvit trøye) blir premiert til den rytteren under 25 år som gjør det best i sammendraget (General Classification) i Giro d'Italia. Den ble gjeninnført i 2007 og erstattet den blå kombinasjonstrøyen. Trøyen tilsvarer Tour de Frances Maillot blanc.
The Losers

Handling

Clay (Jeffrey Dean Morgan), Jensen (Chris Evans), Roque (Idris Elba), Pooch (Columbus Short) og Cougar (Óscar Jaenada) er en spesialelitegruppe i CIA som er på et oppdrag i Mexico, hvor de ignorerer sine opprinnelige ordre og redder en gruppe barn fra å bli drept. Sjefen deres, bare kjent som Max, er langt fra fornøyd med det og bestemmer seg for å myrde dem. De blir antatt døde, men overlever likevel, og nå vil de gjerne ha hevn. Deretter møter de den mystiske Aisha (Zoe Saldana), som går med på å hjelpe dem tilbake til Statene mot at de dreper Max. Men ting går ikke etter planen, og de oppdager at hun bare har sendt dem på et selvmordsoppdrag. Oddsen er ikke stor, men tanken på hevn holder gruppen gående.
San Cristóbal-vulkanen

Karakteristika

San Cristóbal er den yngste vulkanen i vulkangruppen av samme navn. Den er en tilnærmet symmetrisk stratovulkan med en utpreget konisk form. Kraterets størrelse er ca. 500 x 600 m. Vulkanen var på et tidspunkt dekket av tropisk skog, men de store mengdene av gass og røyk den kontinuerlig slynger ut har tatt livet av mye av vegetasjonen.
Thomas Dennerby

Karriere som spiller

Som aktiv spilte Dennerby for Hammarby IF og Spårvägens FF i tillegg til syv U21-landskamper og flere juniorlandskamper.

Karriere som trener

Som trener har han vunnet Damallsvenskan med Djurgården/Älvsjö i 2003 og 2004, og Allsvenskan en gang, som assisterende trener for Hammarby IF 2001.

Annet

Dennerby har også jobbet som kriminalinspektør hos Rikskriminalpolisen.
Eric Ericsons Kammarkör

Eric Ericsons Kammarkör ble grunnlagt av Eric Ericson i 1945, som var dirigent og kunstnerisk leder til sin død. Helt fra starten har koret hatt en sentral plass i svensk musikkliv og samarbeidet med Radiokören, Berlinfilharmonien, Sveriges Radios symfoniorkester og Kungliga Filharmoniska Orkestern. Koret er sammen med Det norske solistkor med i den internasjonale sammenslutningen for profesjonelle kor, Tenso Network Europe. Koret har årlig dratt på turneer til land i Europa, til USA og Canada og hører til i toppskiktet internasjonalt
Fra 2012 er Fredrik Malmberg korets dirigent.
Vaktregiment «Hugo Eberlein»

Oppdrag

I motsetning til Vaktregiment «Friedrich Engels», hadde ikke regimentet ærestjeneste. Dets hovedoppgave var å bevokte anleggene og bygningen som lå under Ministerium für Nationale Verteidigung (Forsvarsministeriet) i Strausberg. Ministeriet var den viktigste sentralen i ledelsen av DDRs væpnede styrker. Til 1962 ble også enkelte objekter i Berlin bevoktet. Til enheten «Hugo Eberlein» hørte også tre såkalte æreskompanier. Disse ble i 1962 skilt ut og ble omdannet til Vaktregiment «Friedrich Engels».
ByBo Hammerfest Boligbyggelag

ByBo Hammerfest Boligbyggelag er et boligbyggelag som opererer i Hammerfest i Finnmark og ble etablert 25. juni 1973.
Boligbyggelaget har ca. 1 700 medlemmer og forvalter 1 200 boliger i 55 borettslag, sameier og andre selskap.
ByBo Hammerfest Boligbyggelag er en del av Norske Boligbyggelags Landsforbund (NBBL).